अखबार के फ्रंट पेज पर दिखे PM ; जानिए इस वायरल PHOTO का सच
Prime Minister Narendra Modi US Visit, Follow PM Modi New York Times Photo News, NO Fake News Trends and Misinformation Reports On Dainik Bhaskar. सोशल मीडिया पर न्यूयार्क टाइम्स अखबार के फ्रंट पेज की फोटो वायरल हो रही है। अखबार के फ्रंट पेज पर PM मोदी की फोटो छपी है।
प्रधानमंत्री नरेंद्र मोदी 20 जून से 24 जून तक अमेरिका में राजकीय दौरे पर हैं। ये दौरा कई मायनों से बेहद खास माना जा रहा है। इस दौरान सोशल मीडिया पर न्यूयार्क टाइम्स अखबार के फ्रंट पेज की फोटो वायरल हो रही है। अखबार के फ्रंट पेज पर PM मोदी की फोटो छपी है।
फोटो के साथ हैडिंग लिखी है, धरती की आखिरी सबसे अच्छी उम्मीद। दुनिया के सबसे चहेते और सबसे ताकतवर नेता हमें आशीर्वाद देने यहां आए हैं।
इस फोटो को शेयर कर वेरिफाइड यूजर संयोग सिंह कोचर ने लिखा- आज के न्यूयॉर्क टाइम्स का मुख्य पृष्ठ इसके बाद भी कुछ कहने बचा है क्या। देशवासियों ये सुनहरे दिन तब तक ही है, जब तक भाजपा है। इस इंसान को हारने मत देना, टूटने मत देना, वर्ना ये देश बिखर जाएगा।
एक अन्य वेरिफाइड यूजर मनोज श्रीवास्तव ने लिखा- आज के न्यूयॉर्क टाइम्स का मुख्य पृष्ठ। इसके बाद मोदी विरोधियों खासकर कांग्रेसियों को कुछ कहने को बचा है क्या।
इसी कैप्शन के साथ ये फोटो फेसबुक पर भी जमकर वायरल हो रही है।
प्रधानमंत्री नरेंद्र मोदी 20 जून को अमेरिका के न्यूयॉर्क शहर पहुंचे थे। हमने अपने पड़ताल में 20 जून से आज यानी 22 तक का न्यूयॉर्क टाइम्स अखबार चेक किया। 20 जून को न्यूयॉर्क टाइम्स ने अपने फ्रंट पेज पर प्रधानमंत्री मोदी नहीं बल्कि यूक्रेन की खबर छपी है। न्यूयॉर्क टाइम्स के 20 जून के अखबार का लिंक...
पड़ताल आगे बढ़ाते हुए हमने न्यूयॉर्क टाइम्स के 21 जून का फ्रंट पेज चेक किया। 21 जून के फ्रंट पेज पर यूक्रेन के सार्जेंट कुशनिर नाम के युद्ध-बंदी की कहानी छपी हुई है। न्यूयॉर्क टाइम्स के 21 जून के अखबार का लिंक...
पड़ताल के आखिरी चरण में हमने न्यूयॉर्क टाइम्स के 22 जून का फ्रंट पेज भी चेक किया। इसमें PM मोदी के रेडियो कार्यक्रम मन की बात को सुन रहे लोगों की तस्वीर छपी है। न्यूयॉर्क टाइम्स के 22 जून के अखबार का लिंक...
साफ है कि सोशल मीडिया पर न्यूयॉर्क टाइम्स अखबार की एडिटेड यानी फेक फोटो शेयर की जा रही है। न्यूयॉर्क टाइम्स अखबार ने PM मोदी की ऐसी कोई फोटो खबर के साथ नहीं छापी है। बता दें, भास्कर ने वायरल फोटो का फैक्ट चेक 2 साल पहले भी किया था। फैक्ट चेक की खबर पढ़ने के लिए यहां क्लिक करें...
ग्राफिक में जानिए प्रधानमंत्री नरेंद्र मोदी कब-कब अमेरिका विजिट पर गए और दौरे की क्या वजह थी... 
